
KORRALDUS

Narva                                                       



                 07.2012.a. nr.

Teenindusmaa määramine, katastriüksuse piiride kinnitamine ja maa ostueesõigusega erastamine Hariduse tn 15c 
(Osaühing MOLONG)
Võttes aluseks Maakatastriseaduse §20 lõige 5; Vabariigi Valitsuse 30. juuni 1998.a määrusega nr 144 kinnitatud  “Ehitise teenindamiseks vajaliku maa määramise kord“; Maareformi seaduse §20 lõige 1; §21 lõige 4 ja 5; §22 lõige 1; §221 lõige 1, 6;  §222 lõige 2; §23 lõige 1 ja 5;  Vabariigi Valitsuse 06.11.1996.a. määrusega nr 267 kinnitatud „Maa ostueesõigusega erastamise kord”; Vabariigi Valitsuse 29.04.1997.a. määrusega nr 88 kinnitatud „Plaani- või kaardimaterjali alusel katastriüksuse moodustamise kord“ punkti 6  ja Kohaliku omavalitsuse korralduse seaduse §30 lõige 1 punkti 4; Ida-Viru maavanema ja Narva Linnavolikogu esimehe vahel 30.jaanuaril 1998.a sõlmitud kokkuleppe, milles volitati Narva Linnavalitsust riigi nimel korraldama maa ostueesõigusega erastamist Narva linnas ning lähtudes Osaühingu MOLONG (registrikood 10446915, asukoht Koidula 4-5, Narva 20307)avaldusest ja Ida-Viru maavanema 25.06.2012.a korraldusest nr 8-8/477 "Loa andmine  välismaalasele ja Eesti eraõiguslikule juriidilisele isikule maa ostueesõigusega erastamiseks"
1. Määrata Hariduse tn 15c ehitiste teenindamiseks vajaliku maa suuruseks 3 735 m2.

2. Kinnitada katastriüksuse nr 114 piirid alusplaanil nr 65.834,  maaüksuse asukoht Narva linn, Hariduse tn 15c. Registreerida maaüksus maakatastris riigi nimele:
2.1. maaüksuse sihtotstarve on ärimaa  (002;  Ä) 100%;
2.2. maaüksuse pindala on 3 735 m 2, sellest: ehitiste alune maa 1 043 m2.

3. Teostada ostueesõigusega maa erastamine OÜ MOLONG (registrikood 10446915, asukoht Koidula 4-5, Narva 20307) nimele.
4. Erastatav maaüksus asub Narva linnas, Hariduse tn 15c ja on moodustatud plaani-ja kaardimaterjali alusel. Erastataval maal asuvad ehitised kuuluvad Ehitisregistri andmetel 03.07.2012 seisuga  OÜ-le MOLONG.
5. Maa maksustamishind on 03. juulil 2012.a. koostatud ostueesõigusega erastatava maa maksustamishinna akti alusel 16 700 eurot. Maa ostu – müügihind on 16 700 eurot. Maa erastamise korraldaja kulud 84 eurot.
6. Maa ostu -müügihind tasutakse Rahandusministeeriumi arvele 10220034796011 SEB Pangas, arvele 221023778606 Swedbank’is, arvele 17001577198 Nordea Bank’is või arvele 333416110002 Danske Bank’is, viitenumber on 2800082048. Maa erastamise korraldaja kulud tuleb tasuda enne maa ostu - müügi lepingu vormistamist Narva Linnavalitsuse Arhitektuuri-ja Linnaplaneerimise Ameti erastamise korraldaja arvele 221023548292 Swedbank’is
7. Maa ostueesõigusega erastamisel on maa omanik kohustatud :
7.1.ehitiste renoveerimise ja uusehitiste rajamise kooskõlastama Narva Linnavalitsusega;

7.2.täitma Narva linna heakorra eeskirju;
7.3. uute hoonete ehitamine ja olemasolevatele hoonetele juurdeehitiste tegemine on piiratud tänava punase joonega;

7.4 kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest ( s.o. linnavalitsuse korralduse kättesaamise päevast, üleandmisel allkirja vastu) 

8. Kui maa ostueesõigusega erastamise õigust omav isik ei sõlmi mõjuva põhjuseta ostu-               müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras

9. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

10. Korraldus jõustub seadusega sätestatud korras.

